b"\n_START_ARTICLE_\nDonzell de la ferradura\n_START_SECTION_\nMascles\n_START_PARAGRAPH_\nEls mascles adults tenen el cap i el t\xc3\xb2rax de color blau i negre. Tenen l'abdomen blau cel amb dibuixos amb taques negres. En el segon segment de l'abdomen t\xc3\xa9 una taca negra en forma d'U, separada de la banda negra terminal estreta del segment; aix\xc3\xb2 el diferencia del donzell del ratpenat (Coenagrion pulchellum), que s\xc3\xad que t\xc3\xa9 unida la banda negra estreta terminal del segment.\n_START_SECTION_\nFemelles\n_START_PARAGRAPH_\nLes femelles tenen el cap i el t\xc3\xb2rax similar al dels mascles, per\xc3\xb2 amb coloraci\xc3\xb3 verda brillant que substitueix la coloraci\xc3\xb3 blava. Els segments abdominals s\xc3\xb3n en gran part de coloraci\xc3\xb3 negra, amb taques p\xc3\xa0l\xc2\xb7lides estretes en la uni\xc3\xb3 entre cada segment.\n_START_SECTION_\nNimfes\n_START_PARAGRAPH_\nLes nimfes es desenvolupen en un any (dos al nord); s'alimenten de petits invertebrats que capturem entre la vegetaci\xc3\xb3 submergida.\n_START_SECTION_\nComportament\n_START_PARAGRAPH_\nEls adults madurs s\xc3\xb3n vists freq\xc3\xbcentment aparellant-se i ponent ous. Normalment es queden entre la vegetaci\xc3\xb3 que hi ha al voltant de la bassa o llac on volen de maig a setembre."